# Frank Borzage

| Frank Borzage |
| --- |
|  |
| Biografske informacije |
| Rođenje | 23. aprila 1894. Salt Lake City, Utah |
| Smrt | 19. juna 1962. (dob: 68) Hollywood |
| Supružnik | Rena Rogers (1916-1941, razvod) Edna Stillwell Skelton (1945-49, razvod) |
|  |
|

| proširiNagrade |
| --- |
| **Oscar za najboljeg redatelja** 1927./1928. *Sedmo nebo* 1931./1932. *Bad Girl* |

 |
|  |

**Frank Borzage** (Salt Lake City, 23. travnja 1894. - Los Angeles, 19. lipnja 1962.), američki filmski redatelj i glumac.

## Biografija

Borzageov otac, Luigi Borzaga, rođen je 1859. u Ronconeu, u Austro-Ugarskoj (danas Italija). Kao klesar, povremeno je radio u Švicarskoj, gdje je upoznao svoju buduću suprugu, Mariu Ruegg (1860.-1947.) u Zürichu, gdje je ona radila u tvornici svile. Luigi Borzaga imigrirao je u JHazelton u Pensilvaniji početkom osamdesetih godina 19. stoljeća; radio je u ugljenokopu, a ubrzo je doveo i svoju švicarsku zaručnicu.

Par se vjenčao u Hazeltonu 1883. i dobio prvo dijete, Henryja, u Wyomingu 1885. Preselili su se u mormonsko uporište u Salt Lake Cityju, Utah, gdje se rodio i Frank, a ostali su ondje sve do 1919. Par je ukupno dobio 14 djece, od kojih je osmero preživjelo djetinjstvo. Luigi Borzaga umro je u Los Angelesu u prometnoj nesreći 1934.; njegova žena umrla je od raka 1947.

Borzage je 1912. počeo raditi u Hollywoodu kao glumac te nastavio tako sve do 1917. Redateljski debi mu je bio film iz 1915., *The Pitch o'Chance*.

Dana 7. lipnja 1916. oženio se s glumicom Lorenom "Renom" B. Rogers, koja je nastupala u vodviljima i filmovima. Iako ju je volio i prema njoj se odnosio s poštovanjem, jednostavno nisu mogli zajedno: ona je voljela zabave, luksuz i putovanja, dok je on bio manje društven, osim u svojim sportskim aktivnostima.}Osim toga, Rena je potajno pobacila 1921. (Borzage je volio djecu), a on je imao nekoliko ljubavnica. Unatoč obostranoj naklonosti, Rena je postala nezadovoljna svojim mužem, koji je, prema članovima obitelji, imao tajne afere s Lupe Velez, Mary Pickford, Marion Davies, Joan Crawford i Hedy Lamarr. Godine 1940. bračna je kriza dosegnula vrhunac. Na proslavi Reninog rođendana i njihove godišnjice 7. lipnja, Borzage je, koji je tada imao problema s pićem, odjednom napustio imanje i iselio se. Razveli su se 22. siječnja 1941., a Rena je dobila 250 tisuća dolara. Unatoč tome, par je ostao u kontaktu.

Borzage je bio uspješan redatelj tijekom dvadesetih, ali je vrhunac dosegnuo krajem ere nijemog filma i početkom one zvučnog filma. Promatrajući rad njemačkog redatelja F. W. Murnaua, koji je u to vrijeme radio za Fox, razvio je vlastiti stil bogate vizualne romantičnosti u uspješnoj seriji filmova s Janet Gaynor i Charlesom Farrellom, uključujući *Sedmo nebo* (1927.), za kojeg je dobio svog prvog Oscara za režiju, ujedno i prvog Oscara za najboljeg redatelja uopće, *Uličnog anđela* (1928.) i *Sretnu zvijezdu* (1929.). Drugog Oscara je osvojio za *Bad Girl* iz 1931.

Borzageov zaštitni znak bila je intenzivna identifikacija s osjećajima mladih ljubavnika koji se suočavaju s nedaćama. Ljubav u njegovim filmovima pobjeđuje nad izazovima Prvog svjetskog rata (*Sedmo nebo* i *Zbogom oružje* (1932.), slabostima (*Sretna zvijezda*), Velikom depresijom (*Man's Castle* (1933.), katastrofom (*Povijest je napisana noću* (1937.) i usponom nacizma. Njegovi kasniji radovi iz četrdesetih bili su religiozniji (*Strange Cargo* (1940.) i *The Big Fisherman* (1959.). Njegova reputacija opala je s vremenom kako su njegovi raniji filmovi postali nedostupni.

Borzage je umro od raka 19. lipnja 1962. godine. Pokopan je u kalifornijskom Glendaleu, na *Forest Lawn Memorial Park Cemeteryju*, groblju hollywoodskih velikana.

## Filmografija

* 1913 : *The Mystery of Yellow Aster Mine*
* 1913 : *The Battle of Gettysburg*
* 1914 : *Samson*
* 1915 : *The Pitch o' Chance*
* 1916 : *The Pride and the Man*
* 1916 : *Dollars of Dross*
* 1916 : *Life's Harmony*
* 1916 : *The Silken Spider*
* 1916 : *The Code of Honor*
* 1916 : *Two Bits*
* 1916 : *A Flickering Light*
* 1916 : *Unlucky Luke*
* 1916 : *Jack*
* 1916 : *The Pilgrim*
* 1916 : *The Demon of Fear*
* 1916 : *The Quicksands of Deceit*
* 1916 : *Nugget Jim's Pardner*
* 1916 : *That Gal of Burke's*
* 1916 : *The Courtin' of Calliope Clew*
* 1916 : *Nell Dale's Men Folks*
* 1916 : *The Forgotten Prayer*
* 1916 : *Matchin' Jim*
* 1916 : *Land o' Lizards*
* 1916 : *Immediate Lee*
* 1917 : *Flying Colors*
* 1917 : *Until They Get Me*
* 1918 : *The Gun Woman*
* 1918 : *The Curse of Iku*
* 1918 : *The Shoes That Danced*
* 1918 : *Innocent's Progress*
* 1918 : *Society for Sale*
* 1918 : *An Honest Man*
* 1918 : *Who Is to Blame?*
* 1918 : *The Ghost Flower*
* 1918 : *The Atom*
* 1919 : *Toton the Apache*
* 1919 : *Whom the Gods Would Destroy*
* 1919 : *Prudence on Broadway*
* 1920 : *Humoresque*
* 1921 : *Get-Rich-Quick Wallingford*
* 1921 : *The Duke of Chimney Butte*
* 1922 : *Back Pay*
* 1922 : *Billy Jim*
* 1922 : *The Good Provider*
* 1922 : *The Valley of Silent Men*
* 1922 : *The Pride of Palomar*
* 1923 : *The Nth Commandment*
* 1923 : *Children of the Dust*
* 1923 : *The Age of Desire*
* 1924 : *Secrets*
* 1925 : *The Lady*
* 1925 : *Daddy's Gone A-Hunting*
* 1925 : *The Circle*
* 1925 : *Lazybones*
* 1925 : *Wages for Wives*
* 1926 : *The First Year*
* 1926 : *The Dixie Merchant*
* 1926 : *Early to Wed*
* 1926 : *Marriage License?*
* 1927 : *Seventh Heaven*
* 1928 : *Street Angel*
* 1929 : *Lucky Star*
* 1929 : *They Had to See Paris*
* 1929 : *The River*
* 1930 : *Song o' My Heart*
* 1930 : *Liliom*
* 1931 : *Doctors' Wives*
* 1931 : *Young as You Feel*
* 1931 : *Bad Girl*
* 1932 : *After Tomorrow*
* 1932 : *Young America*
* 1932 : *A Farewell to Arms*
* 1933 : *Secrets*
* 1933 : *Man's Castle*
* 1934 : *No Greater Glory*
* 1934 : *Little Man, What Now?*
* 1934 : *Flirtation Walk*
* 1935 : *Living on Velvet*
* 1935 : *Stranded*
* 1935 : *Shipmates Forever*
* 1936 : *Desire*
* 1936 : *Hearts Divided*
* 1937 : *Green Light*
* 1937 : *History Is Made at Night*
* 1937 : *Big City*
* 1937 : *Mannequin*
* 1938 : *Three Comrades*
* 1938 : *The Shining Hour*
* 1939 : *Disputed Passage*
* 1940 : *I Take This Woman*
* 1940 : *Strange Cargo*
* 1940 : *The Mortal Storm*
* 1940 : *Flight Command*
* 1941 : *Billy the Kid*
* 1941 : *Smilin' Through*
* 1942 : *The Vanishing Virginian*
* 1942 : *Seven Sweethearts*
* 1943 : *Stage Door Canteen*
* 1943 : *His Butler's Sister*
* 1944 : *Till We Meet Again*
* 1945 : *The Spanish Main*
* 1946 : *I've Always Loved You*
* 1946 : *Magnificent Doll*
* 1947 : *That's My Man*
* 1948 : *Moonrise*
* 1958 : *China Doll*
* 1959 : *The Big Fisherman*
* 1961 : *L'Atlantide*

## Vanjske veze

* Frank Borzage na sajtu IMDb
* They Shoot Pictures, Don't They? (`en`)
* *Zbogom oružje* (1932) - Borzageov film dostupan na internetu